Teenindusjuhi pädevuskoolituse esimene lend lõpetas edukalt kursuse
26. mail lõpetas Eesti Ettevõtluskõrgkool Mainor (EEK) Juhtimise õppetooli käivitatud aastase teenindusjuhtide pädevuskoolituse esimene lend.
Lõpetajad:
1.Olesja Puumeister
2. Kristi Aamisepp
3. Ulla Märtson
4. Ave Laisaar
5. Silvi Muld
6. Reet Ojakivi
7. Moonika Kaljas
8. Pelle Sults
9. Merike Sepp
10. Katri Laanela
Osalejad olid erinevatest organisatsioonidest: Elion AS, Plasto AS, Nordic Digital AS, G4S Eesti AS, Quattromed HTI Laborid OÜ, Balti Logistika AS, Minitex OÜ ja Tallinna Haridusamet. Kursus alustas 23.septembril 2011 ning õpe toimus moodulipõhiselt iga kuu ühel nädalavahetusel.
Kursusel käsitleti järgmisi teemasid/küsimusi:
1.Mida tähendab kliendikesksus ja kuidas organisatsiooni kliendikeskseks arendada,
2.Kuidas kujundada kliendikeskne äristrateegia
3.Kuidas mõõta kliendi rahulolu ja läbi viia kliendiuuringuid
4.Kuidas juhtida iseennast
5.Kuidas arendada töötajaid ning juhtida meeskondi
6.Kuidas algatada ja juhtida muutusi
Kursusel osalejad tegid läbi ka supervisiooni.
Kursuse jooksul arendasid osalejad paralleelselt õppimisega oma organisatsiooni, planeerides ja teostades arenguid kirjaliku lõputöö raames.
Teenindusjuhi pädevuskoolituse täisprogrammiga saab tutvuda SIIN.
Koolitus lõppes lõputöö kaitsmisega. Lõputöödena valmisid näiteks organisatsiooni teeninduskvaliteedi analüüsid, kliendihaldusprogrammi CRM juurutamise kavandamine, juhtide enesehindamine ja klientide rahulolu uuringute läbiviimine ning analüüsimine. Lõputöid retsenseerisid EEK lektorid Karin Kuimet ja Kaidi Kiis. Kaitsmine toimus komisjoni ees, kuhu kuulusid lektor Tiina Merkuljeva ja dotsent Katrin Kreegimäe.
Teenindusjuhi pädevuskoolituse õppejõududeks on nii EEK õppejõud kui külalislektorid: Tiina Merkuljeva, Anne Roosipõld, Ülle Linnuste, Eneken Titov, Angela Jakobson, Karin Kuimet, Kaidi Kiis, Anu Virovere, Katrin Kreegimäe ja Jari Kukkonen (külalislektor).
Teenindusjuhi pädevuskoolituse lõpetamise pilte saab vaadata SIIT.
Lõpetamisel öeldi osalejate poolt koolitusele vaid kiidusõnu ning anti tagasisidet selle kohta, mida võiks arvestada järgmise kursuse planeerimisel. Üheks ja väga konkreetseks ettepanekuks oli läbitud aastasele pädevuskoolitusele jätkukoolituse planeerimine, mille programmi osas osalejad ise EEK-le ettepanekuid teevad.
Teenindusjuhi pädevuskoolituse järgmine kursus alustab septembris 2013. Pädevuskoolituse lõpetanute ainepunkte saab üle kanda EEK teenindusjuhtimise eriala tasemeõppes. Tasemeõppe programmiga saab tutvuda SIIN.